sagorsarker/bangla-wikipedia huggingface dataset:
নরোদম সিহানুক

নরোদম সিহানুক (খ্‌মের: នរោត្តម សីហនុ) কম্বোডিয়ার সাবেক রাজা যিনি কম্বোডিয়ার রাজনৈতিক অঙ্গনে গত কয়েক দশকে গুরুত্বপূর্ণ ভূমিকায় ছিলেন। তিনি শুধু তার পরিবারের নন, সমগ্র দেশ ও ইতিহাসের অংশ ছিলেন। সিহানুক জীবনের দীর্ঘ সময় রাজনীতির নানা গুরুত্বপূর্ণ পদে আসীন ছিলেন। কম্বোডিয়ায় তাই তিনি ‘কিং ফাদার অব কম্বোডিয়া’ হিসেবে পরিচিত।
সিহানুক ১৯২২ সালের ৩১ অক্টোবর কম্বোডিয়ার নমপেনে জন্মগ্রহণ করেন। কম্বোডিয়ার রাজা নরোদম সুরামারিত ও রানী কোসামাকের বড় সন্তান তিনি। জীবনের প্রথম থেকেই শিক্ষার পাশাপাশি তিনি রাজনীতি ও দেশপ্রেমে বেশ উদ্বুদ্ধ হয়ে ওঠেন। এজন্য দেশকে স্বাধীন করার চিন্তা তাকে সারাক্ষণ ভাবিয়ে তুলত।তার ইচ্ছা দেশটিকে স্বাধীন করা, দেশের সার্বভৌমত্ব আদায় করা। তিনি ছিলেন দেশ মাতৃকার স্বাধীনতার পক্ষের একজন দৃঢ় আত্মদানকারী রাজা।
১৯৪১ সালে ১৮ বছর বয়সে তিনি সিংহাসনে আরোহণ করেন। ফরাসি উপনিবেশিক শক্তি সিহানুককে রাজ্য সিংহাসনে বসায় যদিও সিংহাসন আরোহণ তার জীবনের শেষ ইচ্ছা ছিল না। ১৯৬০ সালে তার বাবা নরোদম সুরামারিত কম্বোডিয়ার রাজা হন। পিতার মৃত্যুর পর সিহানুকই রাষ্ট্রের প্রধান নির্বাচিত হয়েছিলেন।
রাষ্ট্র প্রধান হওয়ার পর দেশের ভেতর ও বাইরে নানা বাধার সম্মুখীন হন তিনি। বিশেষ করে যুক্তরাষ্ট্রের মদতে জেনারেল লন নোলের সামরিক অভ্যুত্থানে তিনি ক্ষমতাচ্যুত হয়ে চীনে নির্বাসিত হন। সেখান থেকেও তিনি স্বদেশের স্বাধীনতায় খেমাররুজ গেরিলাদের সঙ্গে গভীরভাবে নিজকে সম্পৃক্ত রাখেন। ১৯৭০-৭৫ সাল পর্যন্ত তিনি তাদের সঙ্গে সংযুক্ত থেকে আন্দোলনে নেতৃত্ব দান করেন। ১৯৭৫ সালে গেরিলারা রাজধানী নমপেন দখল করলে তিনি চীন থেকে রাজধানীতে প্রত্যাবর্তন করেন। 
এবং এর কয়েক মাস পরই তিনি রাজধানীতে ‘প্রাসাদবন্দী’ হয়ে পড়েন। সেখান থেকেও তিনি দেশের স্বাধীনতা এবং নানা সঙ্কট সমাধানে আন্তরিক প্রচেষ্টা চালান।
১৯৭৯ সালটি ছিল তার জন্য ফের নির্বাসনে যাওয়ার আরও একটি স্মরণীয় বছর। এ সালটিতেই তিনি ভিয়েতনামের সামরিক আগ্রাসনের প্রাক্কালে বেইজিং চলে যান এবং ১৯৮২ সালে ভিয়েতনামবিরোধী নির্বাসিত জোট সরকারের প্রধান হন। ১৯৮৯ সালে নমপেন থেকে ভিয়েতনামের সেনা প্রত্যাহার করা হলে তিনি জাতিসংঘের তত্ত্বাবধানে ১৯৯১ সালে স্বদেশের রাজধানী নমপেনে ফিরে আসেন। ১৯৯৩ সালটি তার জন্য আরেক গৌরবোজ্জ্বল ঐতিহাসিক দিন, যেখানে সেই নির্বাচনে তার ‘রাজ পরিবারপন্থী দল’ নিরঙ্কুশভাবে বিজয়ী হয়। এরপর তিনি সিংহাসন আরোহণ করেন এবং তারই ছেলে নরোদম রানারিদ্ধকে প্রধানমন্ত্রীর দায়িত্ব দেন।
চীনের রাজধানী বেইজিংয়ের একটি হাসপাতালে তিনি শেষনিঃশ্বাস ত্যাগ করেন। তিনি দীর্ঘদিন ধরে ক্যান্সার, ডায়াবেটিস ও হৃদরোগসহ নানা জটিলতায় ভুগছিলেন। সিহানুকের মরদেহ দেশে আনার পর সপ্তাহব্যাপী শোক পালন করা হবে। জনসাধারণ সিহানুকের মরদেহের প্রতি শ্রদ্ধা জানানোর সুযোগ পাবে। রাজধানী নমপেনে ওই মরদেহ তিন মাস সবার জন্য উন্মুক্ত রাখা হবে। পরে আড়ম্বরপূর্ণভাবে তার শেষকৃত্য হবে।
২০০০ জাতীয় ফুটবল লিগ (বাংলাদেশ)

২০০০ সালে অনুষ্ঠিত জাতীয় ফুটবল লিগের পরিসংখ্যান।
আবাহনী ক্রীড়া চক্র চ্যাম্পিয়নশিপ জিতে।
রবার্ট বার্নস উডওয়ার্ড

রবার্ট বার্নস উডওয়ার্ড (১০ এপ্রিল ১৯১৭ - ৮ জুলাই ১৯৭৯) একজন মার্কিন জৈব রসায়নবিদ। তিনি ১৯৬৫ সালে রসায়নে নোবেল পুরস্কার লাভ করেন। 
উডওয়ার্ড ম্যাসাচুসেট্‌স ইনস্টিটিউট অফ টেকনোলজি থেকে ১৯৩৬ সালে ব্যাচেলর অব সায়েন্স এবং ১৯৩৭ সালে ডক্টরেট ডিগ্রি অর্জন করেন।
জন ফেন

জন বেনেট ফেন একজন মার্কিন বিশ্লেষণী রসায়নবিদ। তিনি ২০০২ সালে রসায়নে নোবেল পুরস্কার লাভ করেন।
জন ফেন ইয়েল বিশ্ববিদ্যালয় ১৯৪০ সালে থেকে পিএইচডি ডিগ্রি লাভ করেন।
এলটিই

এলটিই, লং টার্ম এভুলুশন অথবা ফোরজি এলটিই যা নামেই পরিচিত হোক না কেন এটি মোবাইল ফোন এবং ডাটা টার্মিনালগুলোর জন্য উচ্চ গতির তথ্য আদান-প্রদানের বেতার যোগাযোগ ব্যবস্থাকে বোঝানো হয়ে থাকে। একে জিএসএম/এজ এবং ইউএমটিএস/এইচএসপিএ নেটওয়ার্ক প্রযুক্তির উপর ভিত্তি করে তৈরি করা হয়েছে। প্রধান নেটওয়ার্ক ব্যবস্থার উন্নয়নের মাধ্যমে এবং ভিন্ন বেতার ব্যবস্থা ব্যবহারের মাধ্যমে গতি এবং ধারণ ক্ষমতা বৃদ্ধি করা হয়েছে। নতুন এই আদর্শটির উন্নয়নে ৩জিপিপি (থার্ড জেনারেশন পার্টনারশিপ প্রজেক্ট) কাজ করেছে এবং রিলিজ এইট নথীতে বর্ণনা করা হয়েছে। রিলিজ নাইনে এর সামান্য উন্নয়ন লিপিবদ্ধ করা হয়।
২০০৯ সালের ১৪ ডিসেম্বর অসলো এবং স্টকহোম এ টেলিয়াসোনেরা বিশ্বে প্রথমবারের মত এলটিই সেবা সাধারণ জনগণের জন্য চালু করে। এলটিই জিএসএম/ইউএমটিএস এবং সিডিএমএ নেটওয়ার্ক পরিচালকদের জন্য একটি সাধারণ আপগ্রেড হিসেবে চিহ্নিত। উত্তর আমেরিকায় ২০১০ সালে প্রথম বৃহৎ আকারে এলটিই নেটওয়ার্ক চালু করে সিডিএমএ ভিত্তিক ভেরাইজন ওয়্যারলেস এবং জাপানের অউ বাই কেডিডিএল এলটিইতে স্থানান্তরিত হবে বলে ঘোষণা দেয়। আর তাই এলটিইকে বিশ্বজনীন সত্যিকারের একটি মোবাইল ফোন আদর্শ হিসেবে ধারণা করা হচ্ছে। তবে, বিশ্বের বিভিন্ন দেশে বিভিন্ন ফ্রিকোয়েন্সি ব্যান্ড ব্যবহৃত হওয়ায় সকল দেশের এলটিই সুবিধা গ্রহণ করার জন্য একাধিক-ব্যান্ড ভিত্তিক ফোনের প্রয়োজন হবে।
চতুর্থ প্রজন্মের বেতার সুবিধা হিসেবে পরিচিত হলেও আইটিইউ-আর এর আইএমটি-অ্যাডভান্সড স্পেসিফিকেশন এবং থ্রিজিপিপি কনসোর্টিয়াম কর্তৃক আগামী প্রজন্মের আদর্শ হিসেবে যে প্রাযুক্তিক প্রয়োজনীয়তা নির্ধারণ করা হয়েছিল তা থ্রিজিপিপি এর রিলিজ ৮ এবং ৯ পরিপূর্ণ রূপে মেটাতে সক্ষম হয়নি। কিন্তু বিপণন চাপ এবং মূল থ্রি জি প্রযুক্তি ক্ষেত্রে ওয়াইম্যাক্স, এইচএসপিএ+ এবং এলটিই উল্লেখযোগ্য উন্নতিসাধণের কারণে আইটিইউ এলটি এবং উপর্যুক্ত প্রযুক্তিগুলোকে ফোর জি প্রযুক্তি হিসেবে স্বিকৃতি প্রদান করে। তবে এলটিই অ্যাডভান্সড আদর্শটি আনুষ্ঠানিকভাবে আইএমটি-অ্যাডভান্সড স্পেসিফিকেশন পরিপূর্ণভাবে মেটাতে সক্ষম হয় ফলে এলটিই-অ্যাডভান্সড এবং ওয়াইম্যাক্স-অ্যাডভান্সডকে বর্তমান প্রজন্মের ফোর জি প্রযুক্তির কাছ থেকে আলাদা করার জন্য আইটিইউ একে “ট্রু ফোর জি” হিসেবে সংজ্ঞায়িত করেছে।
নানা ফ্রিকোয়েন্সি ব্যান্ডে এলটিই ব্যবহার করা সম্ভব। উত্তর আমেরিকায় ৭০০/৮০০ এবং ১৭০০/১৯০০ মেগাহার্জ ব্যবহৃত হয়; দক্ষিণ আমেরিকায় ২৫০০ মেগাহার্জ; ইউরোপে ৮০০, ৯০০, ১৮০০, ২৬০০ মেগাহার্জ; এশিয়ায় ১৮০০ এবং ২৬০০ মেগাহার্জ; এবং অস্ট্রেলিয়ায় ১৮০০ মেগাহার্জ। ফলে এক অঞ্চলের ফোন অন্য অঞ্চলে না চলার সম্ভাবনা বেশি। আন্তর্জাতিক ভাবে এলটিই সুবিধা নিতে হলে গ্রাহককে একাধিক-ব্যান্ড বিশিষ্ট মোবাইল ফোন ব্যবহার করতে হবে।
ইউরোপীয় টেলিযোগাযোগ আদর্শ সংস্থা (ইটিএসআই)’র “আইপিআর-ডাটাবেজ” (ইন্টেলেকচুয়াল প্রোপার্টি রাইটস) তথ্যানুযায়ী মার্চ ২০১২ পর্যন্ত সর্বমোট ৫০টি কোম্পানির কাছে এলটিই আদর্শের বহুবিধ মেধাস্বত্ত্ব মালিকানা রয়েছে। তবে এই দাবী সঠিক কিনা সে ব্যাপারে ইটিএসআই এখনো কোন তদন্ত করেনি। আর তাই এলটিইর মেধাস্বত্ত্ব সম্পর্কে কোন বিশ্লেষণ করার পূর্বে ইটিএসআই-এ ঘোষিত দাবী ছাড়াও আরো কোন দাবী রয়েছে কিনা তা পরীক্ষা করে দেখা উচিত।
২০০১–০২ জাতীয় ফুটবল লিগ (বাংলাদেশ)

২০০১-০২ সালে অনুষ্ঠিত জাতীয় ফুটবল লিগের পরিসংখ্যান।
মোহামেডান স্পোর্টিং ক্লাব চ্যাম্পিয়নশিপ জিতে।
২০০৩ জাতীয় ফুটবল লিগ (বাংলাদেশ)

২০০৩ সালে অনুষ্ঠিত জাতীয় ফুটবল লিগের পরিসংখ্যান।
মুক্তিযোদ্ধা সংসদ ক্রীড়া চক্র চ্যাম্পিয়নশিপ জিতে।
জোহান যোফ্ফানি

জোহান যোফ্ফানি (জন যোফ্ফানি) (১৩ মার্চ ১৭৩৩ - ১১ নভেম্বর ১৮১০) একজন প্রখ্যাত জার্মান চিত্রশিল্পী যিনি ইংল্যান্ডেই তার শিল্পী-জীবনের প্রধান সময়টুকু অতিবাহিত করেছেন। তার অঙ্কিত অসংখ্য চিত্রকলা ইংল্যান্ডের প্রধান প্রধান চিত্রশালা; যেমন: ন্যাশনাল গ্যালারী, লন্ডন, টেট গ্যালারী, রাজকীয় সংগ্রহশালা প্রভৃতি স্থানে প্রদর্শিত হয়।
কামপুর

কামপুর (ইংরেজি:Kampur Town), (অসমীয়া:কামপুৰ), ভারতের অসম রাজ্যের নগাঁও জেলার একটি শহর।
ভারতের ২০১১ সালের লোকগননা অনুসারে কামপুর শহরের মোট জনসংখ্যা ১,৮৫,০৮৭ জন। তার মধ্যে জনসংখ্যার ৯৪,৮৪৪ জন পুরুষ এবং ৯০,২৪৩ জন মহিলা এখানে সাক্ষরতার হার ৭৫%। পুরুষ সাক্ষরতার হার ৭৯%, নারী স্বাক্ষরতার হার ৭১%। পুরো ভারতের সাক্ষরতার হার যেখানে ৫৯.৫%, সেখানে এ শহরের স্বাক্ষরতার হার বেশি। এই শহরের জনসংখ্যার ১০% ৬ বছর বা তার কম বয়সী।
আলেহান্দ্রো সাবেয়া

আলেহান্দ্রো সাবেয়া (, ; ৫ নভেম্বর ১৯৫৪ – ৮ ডিসেম্বর ২০২০) একজন আর্জেন্টিনীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় রিভার প্লেত, লা প্লাতা এবং আর্জেন্টিনা জাতীয় দলের হয়ে একজন মধ্যমাঠের খেলোয়াড় হিসেবে খেলেছিলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেলেছিলেন।
১৯৭৪–৭৫ মৌসুমে, আর্জেন্টিনীয় ফুটবল ক্লাব রিভার প্লেতের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন। রিভার প্লেতের হয়ে ৪ মৌসুম খেলার পর, তিনি ইংরেজ ক্লাব শেফিল্ড ইউনাইটেডে যোগদান করেছিলেন, যেখানে তিনি ২ মৌসুমে ৭৬ ম্যাচে ৮টি গোল করেছিলেন। অতঃপর তিনি প্রায় ২ মিলিয়ন ইউরোর বিনিময়ে লিডস ইউনাইটেডে যোগদান করেছিলেন। পরবর্তীতে, তিনি লা প্লাতা, গ্রেমিও এবং ফেরো সারিল ওয়েস্তের হয়ে খেলেছিলেন। সর্বশেষ ১৯৮৮–৮৯ মৌসুমে, তিনি ইরাপুয়াতোয় যোগদান করেছিলেন, যেখানে তিনি ১ মৌসুম অতিবাহিত করে অবসর গ্রহণ করেছিলেন।
১৯৮৩ সালে, সাবেয়া আর্জেন্টিনার হয়ে আন্তর্জাতিক পর্যায়ে অভিষেক করেছিলেন, যেখানে তিনি ৮ ম্যাচে অংশগ্রহণ করেছিলেন। তিনি আর্জেন্টিনার হয়ে ১৯৮৩ কোপা আমেরিকায় অংশগ্রহণ করেছিলেন।
খেলোয়াড়ি জীবনের ইতি টানার পর ২০০৯ সালে, সাবেয়া লা প্লাতার ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেছিলেন। লা প্লাতায় ২ মৌসুমের জন্য ম্যানেজারের দায়িত্ব পালন করার পর তিনি আর্জেন্টিনায় ম্যানেজার হিসেবে পুনরায় ফিরে এসেছিলেন; আর্জেন্টিনার হয়ে ম্যানেজার হিসেবে ২০১৪ ফিফা বিশ্বকাপের রানার-আপ হয়েছিলেন।
দলগতভাবে, খেলোয়াড় হিসেবে সাবেয়া সর্বমোট ৫টি শিরোপা জয়লাভ করেছিলেন, যার মধ্যে ৩টি রিভার প্লেতের হয়ে এবং ২টি লা প্লাতার হয়ে জয়লাভ করেছিলেন। অন্যদিকে, ম্যানেজার হিসেবে, তিনি ২টি শিরোপা জয়লাভ করেছেন; যার সবগুলো লা প্লাতার হয়ে জয়লাভ করেছিলেন।
২০২০ সালের ৮ই ডিসেম্বর তারিখে, ৬৬ বছর বয়সে, সাবেয়া হৃদরোগে আক্রান্ত হয়ে মৃত্যুবরণ করেছেন। তিনি তার সতীর্থ দিয়েগো মারাদোনার মৃত্যুর দুই সপ্তাহ পরে মৃত্যুবরণ করেছেন।
রিভার প্লেত
লা প্লাতা
লা প্লাতা
আর্জেন্টিনা
২০০৪ জাতীয় ফুটবল লিগ (বাংলাদেশ)

২০০৪ সালে অনুষ্ঠিত জাতীয় ফুটবল লিগের পরিসংখ্যান।
ব্রাদার্স ইউনিয়ন চ্যাম্পিয়নশিপ জিতে।
ইউরি আন্দ্রোপভ

ইউরি ভ্লাদিমিরোভিচ আন্দ্রোপভ (; জন্ম: ১৫ জুন, ১৯১৪ - মৃত্যু: ৯ ফেব্রুয়ারি, ১৯৮৪) সাবেক রুশ-সোভিয়েত রাজনীতিবিদ, প্রধানমন্ত্রী ও দেশটির সর্বোচ্চ নেতা ছিলেন। পূর্বসূরী লিওনিদ ব্রেজনেভের মৃত্যুজনিত কারণে প্রধানমন্ত্রীর দায়িত্বপ্রাপ্ত হন ও পনেরো মাস ক্ষমতায় ছিলেন। পরবর্তীতে তার মৃত্যুতে কনস্তান্তিন চেরনেনকো সোভিয়েত ইউনিয়নের প্রধানমন্ত্রী হয়েছিলেন।
"ভ্লাদিমির কনস্তান্তিনোভিচ আন্দ্রোপভ" নামীয় এক রেলওয়ে কর্মকর্তার সন্তান ছিলেন ইউরি আন্দ্রোপভ। রাশিয়ার অন্যতম সম্ভ্রান্ত পরিবার ডন কোজাকের সদস্য ছিলেন তার বাবা। তার মা "ইয়েভগেনিয়া কার্লোভনা ফ্লেকেনস্তেইন" ছিলেন মস্কোর সম্পদশালী ব্যবসায়ী "কার্ল ফ্রেঞ্জোভিচ ফ্লেকেনস্তেইনের" কন্যা। কার্ল ফ্রেঞ্জোভিচ ভাইবর্গ থেকে জার্মান-রুশ বংশোদ্ভূত ছিলেন। আন্দ্রোপভ রাইবিনস্ক ওয়াটার ট্রান্সপোর্ট টেকনিক্যাল কলেজে পড়াশোনা করেছেন। শৈশবেই তের বছর বয়সে তার পিতা-মাতা মৃত্যুবরণ করেন। তরুণ বয়সেই ভারবাহক, টেলিগ্রাফের কেরানি এবং ভল্গার বাষ্পীয় জাহাজে নাবিক হিসেবে কাজ করেছেন।
১৯৩০ সালে কমসোমলে যোগ দেন আন্দ্রোপভ। ১৯৩৯ সালে কম্যুনিস্ট পার্টির সদস্য হন। এরপর ১৯৪০ থেকে ১৯৪৪ সাল পর্যন্ত ক্যারেলো-ফিনিশ প্রজাতন্ত্রের লেনিনবাদী কমিউনিস্ট যুবলীগের কেন্দ্রীয় কমিটির প্রথম সচিবের দায়িত্ব পালন করেন। দ্বিতীয় বিশ্বযুদ্ধ চলাকালে তিনি ফিনল্যান্ডে অবস্থান করেন ও সোভিয়েত ইউনিয়নের দখলকৃত এলাকায় সোভিয়েত রক্ষাকারী দলের সদস্য হিসেবে অক্ষশক্তির বিপক্ষে গেরিলা যুদ্ধে অবতীর্ণ হন। ১৯৪৪ সালে কমিউনিস্ট পার্টিতে কাজ করার জন্যে কমসোমল ত্যাগ করেন। ১৯৪৭ সালে তিনি ক্যারেলো-ফিনিশ প্রজাতন্ত্রের কমিউনিস্ট পার্টির কেন্দ্রীয় কমিটিতে দ্বিতীয় সচিবরূপে নির্বাচিত হন। এরপর ১৯৫১ সালে মস্কোতে চলে আসেন ও দলের সদর দফতরে যোগ দেন।
১৯৫৪ সালে হাঙ্গেরীতে সোভিয়েত রাষ্ট্রদূতরূপে যোগ দেন। এ সময়ে হাঙ্গেরীয় মুক্তিযোদ্ধাদের আন্দোলন শুরু হয়। আন্দ্রোপভ সেখানে গুরুত্বপূর্ণ ভূমিকা পালন করেন এবং এ গণ-আন্দোলন নস্যাৎ করতে সাহায্য করেন। তিনি প্রধানমন্ত্রী নিকিতা ক্রুশ্চেভের দৃষ্টি আকর্ষণ করতে সক্ষম হন ও সামরিক হস্তক্ষেপের প্রয়োজনীয়তার কথা জানান। ফলে, হাঙ্গেরীর শীর্ষস্থানীয় নেতৃবৃন্দ গ্রেফতার হন ও ইমরে নেগিকে ফাঁসিকাষ্ঠে ঝোলানো হয়।
ফেব্রুয়ারি, ১৯৮৩ সালে আন্দ্রোপভ ডায়াবেটিসজনিত রোগে আক্রান্ত হন। আগস্ট, ১৯৮৩ সালে মস্কোর পশ্চিমাংসের সেন্ট্রাল ক্লিনিক্যাল হাসপাতালে স্থায়ীভাবে ভর্তি হন ও আমৃত্যু অবস্থান করতে থাকেন। তার শুভাকাঙ্খিরা গুরুত্বপূর্ণ বিষয়ে আলোচনা ও দলিলে স্বাক্ষরের জন্যে হাসপাতালে তাকে দেখতে আসতো। অতঃপর কিডনী বৈকল্যে মস্কোয় দেহাবসান ঘটে তার। তার মৃত্যুতে দেশব্যাপী চারদিনের শোক পালন করা হয়েছিল।
২০০৫–০৬ জাতীয় ফুটবল লিগ (বাংলাদেশ)

২০০৫-০৬ সালে অনুষ্ঠিত জাতীয় ফুটবল লিগের পরিসংখ্যান।
মোহামেডান স্পোর্টিং ক্লাব চ্যাম্পিয়নশিপ জিতে।
কাজী এম বদরুদ্দোজা

কাজী এম বদরুদ্দোজা (১ জানুয়ারি ১৯২৭-৩০ আগস্ট ২০২৩) ছিলেন বাংলাদেশের কৃষিবিজ্ঞানী। তিনি বাংলাদেশের জাতীয় কৃষি গবেষণা ব্যবস্থার একজন জাতীয় বিজ্ঞানী ইমেরিটাস হিসেবে দায়িত্ব পালন করেন। তিনি তার নামানুসারে "কাজীপেয়ারা" নামে একটি জাতের পেয়ারা আবিষ্কার করেন। কৃষি বিজ্ঞানে অবদানের জন্য ২০১২ সালে বাংলাদেশের সর্বোচ্চ বেসামরিক পুরস্কার স্বাধীনতা দিবস পুরস্কারে ভূষিত হন।
কাজী এম বদরুদ্দোজা ১ জানুয়ারি ১৯২৭ সালে বগুড়ায় মাতুলালয়ে জন্মগ্রহণ করেন। তার পৈতৃক নিবাস গাইবান্ধা জেলার গোবিন্দগঞ্জ উপজেলায়। তিনি ১৯৪২ সালে গোবিন্দগঞ্জ হাই স্কুল থেকে ম্যাট্রিক পাস করেন। ১৯৪৪ সালে রাজশাহী কলেজ থেকে আইএসসি পাস করেন। ১৯৪৫ সালে ভর্তি হন ঢাকার তেজগাঁয়ে অবস্থিত ইংল্যান্ডের রিডিং ইউনিভার্সিটির সিলেবাস অনুসারে পরিচালিত তৎকালীন বেঙ্গল কৃষি ইনস্টিটিউট (বর্তমানে শেরেবাংলা কৃষি বিশ্ববিদ্যালয়) এবং ১৯৪৮ সালে বিএজি ডিগ্রী অর্জন করে। তিনি ১৯৫২ সালে ঢাকা বিশ্ববিদ্যালয় থেকে এম, এসসি ডিগ্রি লাভ করেন। ১৯৫৬ সালে আমেরিকার লুইজিয়ানা থেকে পিএইচডি ডিগ্রি লাভ করেন। পাট ও গম আবাদ বিষয়ে জ্ঞান লাভসহ জেনেটিক্সের উপর ডিপ্লোমা লাভ করেন সুইডেন থেকে।
বিবাহিত জীবনে তার দুই ছেলে কাজী মোর্ত্জা কবির (লেমন) ও কাজী সাজিউজ্জামান এবং এক মেয়ে তাসনীম।
কাজী এম বদরুদ্দোজা পাকিস্তান পাবলিক সার্ভিস কমিশনের অনুমোদনে পশ্চিম পাকিস্তান রিসার্চ কাউন্সিলে এগ্রিকালচার রিসার্চ ল্যাবরেটরিতে একজন রিসার্চ এসিস্ট্যান্ট পদে নিয়োগ লাভ করে কর্মজীবন শুরু করেন। পরে তিনি পশ্চিম পাকিস্তান রিসার্চ কাউন্সিলের পরিচালক ও মহাপরিচালক হয়েছিলেন।
তিনি ১৯৫৭ সালে ইকোনমিক বোটানিস্ট (ফাইবার) পদ লাভ করেন।
পাকিস্তান এগ্রিকালচারাল রিসার্চ কাউন্সিলের পরিচালক, নির্বাহী পরিচালক ও মহাপরিচালক হিসেবে দায়িত্ব পালন কালে তিনি প্রথম দেশে উচ্চ ফলনশীল গম চাষের প্রবর্তনের উদ্যোগ গ্রহণ করেন।
১৯৭৩ সালে তিনি পাকিস্তান কৃষি গবেষণা ইনস্টিটিউটের পরিচালকের পদ থেকে পরিত্যাগ করে বাংলাদেশের কৃষি গবেষণার প্রথমে পরিচালক ও পরে মহাপরিচালক হিসেবে দায়িত্ব পালন করেন।
তিনি বাংলাদেশ অ্যাকাডেমি অব এগ্রিকালচারের সভাপতি ও বাংলাদেশ অ্যাকাডেমি অব সায়েন্সের প্রতিষ্ঠাতা সদস্য ছিলেন।
কাজী এম বদরুদ্দোজা পেয়ারার একটি জাত উদ্ভাবন করেন, যা তার নামানুসারে 'কাজী পেয়ারা' নামে নামকরণ করা হয়েছে।
ধানের বাইরে বাংলাদেশের প্রধান দুটি দানাদার ফসল গম ও ভুট্টা চাষ শুরুর ক্ষেত্রে নেতৃত্ব দেন তিনি। আধুনিক জাতের গম চাষ বাংলাদেশে শুরু এবং ভুট্টার বাণিজ্যিক আবাদ তার বদান। ভুট্টা থেকে তেল উদ্ভাবন এবং তা পোলট্রি শিল্পের খাদ্য হিসেবে ব্যবহার শুরুর গবেষণাও তার। ছত্রাকের গণ ‘কাজিবোলেটাস’ নামকরণও করা তার নাম থেকে।
কাজী এম বদরুদ্দোজাকে পাকিস্তান আমলে তিনি খেতাব লাভ করেন তঘমা-ই-পাকিস্তান এবং তঘমা-ই-ইমতিয়াজ।
১৯৮২ সালে তিনি লাভ করেছিলেন বেগম জেবুন্নেসা ও কাজী মাহবুব উল্লাহ কল্যাণ ট্রাস্ট সম্মাননা।
১৯৮৫ সালে তিনি ন্যাশনাল সায়েন্টিস্ট পদে বরিত হন।
১৯৯৯ সালে বিশ্ব কৃষি গবেষণা সংস্থা আমেরিকার ওয়াশিংটন ডিসিতে তাকে সম্মাননা প্রদান করে।
কৃষিক্ষেত্রে অসাধারণ অবদানের জন্য ২০১২ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত স্বাধীনতা দিবস পুরস্কার প্রদান করা হয়।
কাজী এম বদরুদ্দোজা ৩০ আগস্ট ২০২৩ বিকেল ৪টায় বার্ধক্যজনিত অসুস্থতায় ঢাকার উত্তরা ক্রিসেন্ট হাসপাতালে চিকিৎসাধীন অবস্থায় মৃত্যুবরণ করেন।
কোরাজন অ্যাকুইনো

মারিয়া কোরাজন সুমুলং "কোরি" কোজুয়াংকো-অ্যাকুইনো (; জন্ম: ২৫ জানুয়ারি, ১৯৩৩ - মৃত্যু: ১ আগস্ট, ২০০৯) ফিলিপাইনের বিশিষ্ট রাজনীতিবিদ ছিলেন। ফিলিপাইনের একাদশ প্রেসিডেন্টরূপে দায়িত্ব পালন করেন। ফিলিপাইন তথা এশিয়া মহাদেশের "প্রথম নারী রাষ্ট্রপতি" হিসেবে ইতিহাসে চিহ্নিত হয়ে রয়েছেন। ১৯৮৬ সালের সাধারণ জনগণের ভোট বিপ্লবে তিনি ক্ষমতাসীন সাবেক স্বৈরশাসক ফার্দিন্যান্দ মার্কোসকে গদিচ্যুত করার পাশাপাশি ফিলিপাইনে গণতন্ত্র সুসংহত করেন। ১৯৮৬ সালে বিখ্যাত টাইম সাময়িকীর পক্ষ থেকে তিনি বছরের সেরা নারী ব্যক্তিত্বরূপে মনোনীত হন।
কিশোরী অবস্থায় কোরি ম্যানিলার সেন্ট স্কলাস্টিকা’জ কলেজে অধ্যয়ন করেন। সেখানে তিনি শীর্ষস্থানীয় ছাত্রী ছিলেন। এরপর অ্যাসাম্পটন কলেজে প্রথম বর্ষ পর্যন্ত পড়াশোনা শেষে তিনি মাধ্যমিক শিক্ষা সমাপণের জন্যে মার্কিন যুক্তরাষ্ট্রে গমন করেন। সেখানে তিনি তার কলেজ জীবন অতিবাহিত করেন। নিউইয়র্ক সিটির মাউন্ট সেন্ট ভিনসেন্ট কলেজে গণিত ও ফরাসী বিষয়ে অধ্যয়ন করেন। মার্কিন যুক্তরাষ্ট্রে অবস্থানকালীন কোরি মার্কিন যুক্তরাষ্ট্রের রাষ্ট্রপতি নির্বাচনে রিপাবলিকান প্রার্থী থমাস দেওয়ের প্রচারণা কর্মে স্বেচ্ছাসেবকদলের সাথে সংযুক্ত ছিলেন। উল্লেখ্য, ১৯৪৮ সালের ঐ নির্বাচনে ডেমোক্র্যাট প্রেসিডেন্ট হ্যারি এস. ট্রুম্যান বিজয়ী হয়েছিলেন।
জীবনের শেষ দিন পর্যন্ত কোরি রোমান ক্যাথলিক ধর্মালম্বী ছিলেন। ইংরেজি ভাষার পাশাপাশি তাগালগ, কাপামপাঙ্গান ও ফরাসী ভাষায় পারঙ্গমতা প্রদর্শন করেছেন। কোরাজন নিজেকে পরিপূর্ণভাবে গৃহিণীরূপে আখ্যায়িত করেছেন। সিনেটর বেনিগনো অ্যাকুইনোর সাথে বিবাহ-বন্ধনে আবদ্ধ হন। বেনিগনো অ্যাকুইনো তৎকালীন রাষ্ট্রপতি ফার্দিন্যান্দ মার্কোসের তুখোড় সমালোচক ছিলেন। মার্কিন যুক্তরাষ্ট্র থেকে চার বছর নির্বাসন শেষে দেশে ফিরে আসার পরপরই ২১ আগস্ট, ১৯৮৩ তারিখে বেনিগনো অ্যাকুইনো নিহত হন। এরপর কোরাজন মার্কোস সরকারের বিপক্ষে প্রবল প্রতিপক্ষীয় নেতার ভূমিকায় অবতীর্ণ হন।
১৯৮৫ সালের শেষদিকে প্রেসিডেন্ট মার্কোস নির্বাচনের ঘোষণা দেন। ফলে অ্যাকুইনো রাষ্ট্রপতি প্রার্থী হিসেবে নিজেকে হাজির করান। তার উপ-রাষ্ট্রপতি হিসেবে সাবেক সিনেটর সালভেদর লরেলকে মনোনীত করেন। ৭ ফেব্রুয়ারি, ১৯৮৬ সালে নির্বাচন অনুষ্ঠিত হয়। বাতাস্যাং পামবানসা কর্তৃক প্রথমে মার্কোসকে বিজয়ী ঘোষণা করা হলেও তিনি তা নাকচ করে দেন। তিনি ব্যাপকভাবে গণবিক্ষোভের ডাক দেন এবং নিজেকে প্রকৃত বিজয়ী হিসেবে ঘোষণা করে প্রশাসনের প্রতারণার কথা তুলে ধরেন। ফিলিপিনোরা একবাক্যে তার ডাকে সাড়া দেন ও সভা-সমাবেশ আহ্বান করে। এরফলে মার্কোস একঘরে হয়ে পড়েন এবং ২৫ ফেব্রুয়ারি, ১৯৮৬ তারিখে কোরাজন অ্যাকুইনোকে রাষ্ট্রপতির দায়িত্বভার প্রদান করতে বাধ্য হন। অ্যাকুইনো এ আন্দোলনকে "জনশক্তির আন্দোলনরূপে" আখ্যায়িত করেন।
সরকারি সিটি কলেজ, চট্টগ্রাম

সরকারি সিটি কলেজ, চট্টগ্রাম হলো চট্টগ্রামের আইস ফ্যাক্টরি রোডে অবস্থিত একটি সরকারি উচ্চ মাধ্যমিক ও স্নাতকোত্তর শিক্ষাপ্রতিষ্ঠান। এটি ১৯৫৪ খ্রিষ্টাব্দে চট্টগ্রাম নাইট কলেজ হিসেবে প্রতিষ্ঠিত হয়। ১৯৭৯ খ্রিষ্টাব্দে এটিকে জাতীয়করণ করা হয়। 
স্নাতক পর্যায়ে এখানে স্নাতক (পাস) সহ ৪ বছর মেয়াদি স্নাতক (সম্মান) কোর্স চালু রয়েছে। সম্মান কোর্সের মধ্যে বাংলা, ইংরেজি, ইসলামের ইতিহাস ও সংস্কৃতি, আরবি, পদার্থ, রসায়ন, গণিত, অর্থনীতি, মনোবিজ্ঞান, পরিসংখ্যান, হিসাববিজ্ঞান, ব্যবস্থাপনা, দর্শন, রাষ্ট্রবিজ্ঞান, উদ্ভিদ বিজ্ঞান, প্রাণী বিজ্ঞান ও অন্যান্য বিষয় রয়েছে।
বর্তমানে উক্ত কলেজে উচ্চ মাধ্যমিক, ডিগ্রি (পাস),অনার্স, মাস্টার্স সহ সকল কোর্সে প্রায় ১৬,০০০ শিক্ষার্থী পড়াশোনা করছে।
এটি চট্টগ্রাম শহরের কেন্দ্র সদরঘাট থানার অন্তর্গত নিউ মার্কেট মোড় নিকটবর্তী আইস ফ্যাক্টরী রোডে অবস্থিত। এর বিপরীতে চট্টগ্রাম রেলওয়ে স্টেশন অবস্থিত।
বর্তমানে উক্ত কলেজের মূল ক্যাম্পাসের আয়তন ২.০৬ একর। দশ তলা বিশিষ্ট একাডেমিক কাম প্রশাসনিক ভবন সহ কলেজের সর্বমোট ভবনের সংখ্যা ৬টি। পাশাপাশি কলেজ ক্যাম্পাসে রয়েছে দৃষ্টিনন্দন ত্রিতল জামে মসজিদ। এছাড়াও একাডেমিক কাম প্রশাসনিক ভবনের দশম তলায় রয়েছে সুবিশাল পাঠাগার।
একাডেমিক কাম প্রশাসনিক ভবনের দশ তলায় উক্ত কলেজের সুবিশাল গ্রন্থাগার রয়েছে। গ্রন্থাগারে আধুনিক সুবিধাসহ শীতাতপ নিয়ন্ত্রিত পরিবেশে ৫০ জনের অধিক শিক্ষার্থীর পড়ার ব্যবস্থা আছে।
কুরুক্ষেত্র

কুরুক্ষেত্র একটি জায়গার নাম যেটা ঐতিহাসিক এবং ধার্মিক দিক থেকে গুরুত্বপূর্ণ। ইতিহাস অনুযায়ী এটি পাঞ্জাবের একটি জায়গা হলেও বর্তমানে জায়গাটি ভারতবর্ষের হরিয়ানা রাজ্যে অবস্থিত। মহাভারতের বর্ণনা অনুযায়ী, পান্ডব-কৌরবদের পূর্বপুরুষ রাজা কুরু এই জায়গাটির পত্তন করেন। এই জায়গাতেই মহাভারতের ধর্মযুদ্ধ হয়েছিল। ভগবান শ্রীকৃষ্ণ এই কুরুক্ষেত্রেই ভাগবত গীতা বলেছিলেন।
থানেসার বা স্থানেশ্বর শহরটি এই কুরুক্ষেত্রের কাছেই অবস্থিত। এখানে একটি শিব মন্দির রয়েছে, যেটিকে এই এলাকার প্রাচীনতম মন্দির বলে মনে করা হয়। এই জায়গাটি থেকে কয়েক কিলোমিটার দূরে অবস্থিত আমিন নামের এক কেল্লাকে মহাভারতের অভিমন্যুর কেল্লা বলে অভিহিত করা হয়।
দেবদাস (২০১৩-এর চলচ্চিত্র)

দেবদাস ২০১৩ সালে মুক্তিপ্রাপ্ত একটি বাংলাদেশী বাংলা চলচ্চিত্র। ১৫ ফেব্রুয়ারি বিশ্ব ভালোবাসা দিবস উপলক্ষে মুক্তি দেয়া হয়। শরৎচন্দ্র চট্টোপাধ্যায় এর বিখ্যাত উপন্যাস "দেবদাস" অবলম্বনে নির্মাণ করা হয়েছে ছবিটি। এটি বাংলাদেশে নির্মিত দেবদাস গল্পের দ্বিতীয় সংস্করণ এবং বাংলাতে প্রথম রঙিন চলচ্চিত্র সংস্করণ। ছবিটি পরিচালনা করেছেন চাষী নজরুল ইসলাম এবং নাম ভূমিকায় অভিনয় করেছেন শাকিব খান, গল্পের চন্দ্রমুখী ও পার্বতী চরিত্রে অভিনয় করেছেন মৌসুমী এবং অপু বিশ্বাস।
১৯৮২ সালে পরিচালক চাষী নজরুল ইসলাম বাংলাদেশে প্রথম দেবদাস নির্মাণ এটি ছিল "সাদা-কালো", এর নাম ভূমিকায় ছিলেন প্রয়াত অভিনেতা বুলবুল আহমেদ, চন্দ্রমুখী ও পার্বতী চরিত্রে ছিলেন কবরী এবং আনোয়ারা। চলচ্চিত্রটি ১৯৮২ সালের জাতীয় চলচ্চিত্র পুরস্কার কয়েকটি বিভাগে মনোনয়নের জন্য জমা দেয়া হয়। কিন্তু জুরিবোর্ড সদস্যরা চলচ্চিত্রিটিকে পুননির্মিত/পুনঃনির্মাণ অভিহিত করে কোনো শাখাতেই মনোনয়ন দেয়নি।
চাষী নজরুল ইসলাম ২০১০ সালে চলচ্চিত্রিটি নির্মাণের কাজ হাতে নেন ইমপ্রেস টেলিফিল্ম এর ব্যানারে। কিছুটা ধীর গতির নির্মাণের ফলে ২০১১, ২০১২ পেরিয়ে ২০১৩ সালে মুক্তি লাভ করে। এটির মহরত অনুষ্ঠানে চিত্রনাযক মান্না ও প্রথম "দেবদাস" চরিত্রের অভিনেতা বুলবুল আহমেদ উপস্থিত ছিলেন।
এই জীবন ধুপের মতো গন্ধ বিলায়। মৌসুমী
<ins>জাতীয় চলচ্চিত্র পুরস্কার </ins>
<ins>শ্রেষ্ঠ অভিনেত্রী :-মৌসুমী</ins>
<ins>নোট:-দেবদাস মুভিটির তিনটি চরিত্রই প্রধান।</ins>
<ins>পরিচালক তিনটি চরিত্রের জন্য জাতীয় চলচ্চিত্র পুরস্কার জুরি বোর্ডের কাছে প্রধান অভিনেত্রী অভিনেতাদের শাখায় জমা দিয়েছিলেন</ins>
এর ফলে জুরি বোর্ডের কাছে মৌসুমী জয় লাভ করে
মনের মধ্যে চন্দ্রমুখিি চরিত্রটা পার্শ্বচরিত্র
তবে দেবদাস গল্পে তিনটি চরিত্র ছিল প্রধান চরিত্র
যার ফলে পুরস্কার লাভ করেন।
ন
আমাদের সময়

দৈনিক আমাদের সময় বাংলাদেশ থেকে এবং বাংলা ভাষায় প্রকাশিত একটি দৈনিক সংবাদপত্র। ২০০৩ সালে এটি প্রথম প্রকাশিত হয়।
"আমাদের সময়" 'ব্রডশিট' আকারে মুদ্রিত হয়। এতে বাদামি নিউজপ্রিন্ট কাগজ ব্যবহার করা হয়। কলাম সংখ্যা ৮। পত্রিকাটি চার রঙে মুদ্রিত। নিয়মিত সংখ্যা ১২ পৃষ্ঠা। সপ্তাহে এক দিন মূল ব্রডশিট পত্রিকার সঙ্গে সময়ের ডানা প্রকাশিত হয়।
আমাদের সময়-এর নিয়মিত আয়োজনে আছে-
ফিচারপাতা হিসেবে আছে-
আফ্রিকান ফুটবল কনফেডারেশন

কনফেডারেশন অব আফ্রিকান ফুটবল বা ক্যাফ (; ) আফ্রিকা মহাদেশের ফুটবল সংস্থার প্রধান পরিচালনা পরিষদ ও নিয়ন্ত্রণকারী সংস্থা। আফ্রিকার জাতীয় ফুটবল সংস্থাগুলোকে ক্যাফ পরিচালনা করে। এটি মহাদেশীয়, জাতীয় এবং ক্লাবভিত্তিক ফুটবল প্রতিযোগিতা পরিচালনা করে থাকে। পাশাপাশি পুরস্কারের অর্থমূল্য, নিয়ম-নীতি প্রণয়ন ও প্রচার স্বত্ত্বের বিষয়েও এটি হস্তক্ষেপ করে। ফিফার নিয়ন্ত্রণাধীন ছয়টি মহাদেশীয় ফুটবল সংস্থার অন্যতম বৃহত্তম হচ্ছে ক্যাফ। উয়েফা'র তুলনায় এটি মাত্র তিন বছর পরে গঠিত হয়। কিন্তু দীর্ঘদিন যাবৎ জাতীয় ও স্থানীয় প্রতিযোগিতায় খেলাধুলার মান উন্নয়নে কাজ করে যাচ্ছে।
১৯৯৮ সালে ফ্রান্সে অনুষ্ঠিত ফিফা বিশ্বকাপের পর এ অঞ্চল থেকে ৫টি দেশ বিশ্বকাপের মূল পর্বে খেলার যোগ্যতা অর্জন করে। পরবর্তীতে দক্ষিণ আফ্রিকায় অনুষ্ঠিত ২০১০ সালের বিশ্বকাপে স্বাগতিক দেশসহ মোট ৬টি দেশের জাতীয় ফুটবল দল অংশ নিয়েছিল। কিন্তু, ২০১৪ সালের বিশ্বকাপে দলের সংখ্যা পূর্বাবস্থায় ফিরিয়ে আনা হয়েছে।
মিশর, দক্ষিণ আফ্রিকা এবং সুদানের ফুটবল সংস্থা একত্রিত হয়ে সুদানের রাজধানী খার্তুমে ৮ ফেব্রুয়ারি, ১৯৫৭ তারিখে ক্যাফ গঠন করে। এর পূর্বে ৭ জুন, ১৯৫৬ তারিখে কিছুসংখ্যক মিশরীয়, সোমালি, দক্ষিণ আফ্রিকান ও সুদানী পর্তুগালের লিসবনে অ্যাভনিদা হোটেলে সংস্থা গঠনের উদ্দেশ্যে মিলিত হয়েছিলেন। খার্তুমে সংস্থার সদর দফতর প্রথম স্থাপন করা হলেও কয়েক মাস পর সুদানিজ ফুটবল সংস্থায় আগুন লাগে ও তা ছড়িয়ে পড়লে পার্শ্ববর্তী কায়রোতে সংস্থার কার্যালয় স্থানান্তর করা হয়। ২০০২ সাল থেকে প্রশাসনিক কার্যক্রম কায়রোর কাছাঁকাছি সিক্সথ অব অক্টোবর সিটিতে পরিচালিত হচ্ছে। শুরুতে চারটি দেশের জাতীয় ফুটবল সংস্থা এর সদস্য ছিল। বর্তমানে এ সংখ্যা ৫৬টিতে এসে পৌঁছেছে। তন্মধ্যে ৫৪টি পূর্ণাঙ্গ ও ২টি - জাঞ্জিবার ও রিইউনিয়ন আইল্যান্ড সহযোগী সদস্য হিসেবে রয়েছে।
সংস্থার প্রথম মহাসচিব ছিলেন ইউসুফ মোহাম্মদ এবং সভাপতি হিসেবে দায়িত্ব পালন করেন আবদেল আজিজ আবদাল্লাহ সালেম। বর্তমান সভাপতি হিসেবে রয়েছেন ইসা হায়াতো।
ক্যাফের সঙ্গীত নির্বাচনের জন্য ১৮ সেপ্টেম্বর, ২০০৭ তারিখে সমগ্র আফ্রিকায় গীতিকারদের কাছ থেকে প্রতিযোগিতায় অবতীর্ণ হবার আমন্ত্রণ জানায়। ক্যাফ সঙ্গীতে শুধুমাত্র বাদ্যযন্ত্র সহযোগে বাজানো হয়। এতে কোনরূপ গীত ছিল না যা বহু সাংস্কৃতিক সেতুবন্ধনসহ আফ্রিকার সঙ্গীতের কথা তুলে ধরে। এ সঙ্গীত ৭৪ সেকেন্ডব্যাপী সময়কাল নির্ধারিত হয়। ১৬ জানুয়ারি, ২০০৮ তারিখে এ সঙ্গীতকে পছন্দ করে প্রথম আত্মপ্রকাশ ঘটানো হয়। সঙ্গীত রচয়িতা কে ছিলেন তা এখনো অজানা রয়েছে।
সংস্থাটি প্রধান প্রতিযোগিতা হিসেবে পুরুষদের জাতীয় দলগুলো নিয়ে ১৯৫৭ সাল থেকে আফ্রিকান কাপ অব নেশন্স আয়োজন করে আসছে। ২০০৯ সাল থেকে আফ্রিকান নেশন্স চ্যাম্পিয়নশীপ প্রতিযোগিতাও নিয়ন্ত্রণ করে। এছাড়াও, অনূর্ধ্ব-২১ এবং অনূর্ধ্ব-১৭ পর্যায়ের প্রতিযোগিতাও আয়োজন করে।
উয়েফার সাথে যৌথভাবে যুব দল নিয়ে উয়েফা-ক্যাফ মেরিডিয়ান কাপ আয়োজন করে। ফুটসাল নিয়ে আফ্রিকান ফুটসাল চ্যাম্পিয়নশীপ অনুষ্ঠিত হয়। ক্যাফ বীচ সকার চ্যাম্পিয়নশীপ নামে বীচ সকার প্রতিযোগিতা রয়েছে। এছাড়াও, প্যান আফ্রিকান গেমসের ফুটবল বিষয়ে ক্যাফ সাংগঠনিকভাবে নিয়ন্ত্রণ করে।
মহিলাদের জাতীয় দলগুলো নিয়ে মহিলা আফ্রিকা কাপ অব নেশন্স আয়োজন করা হয়।
জালালি কবুতর

জালালি কবুতর (বৈজ্ঞানিক নাম: "Columba livia" ), জালালী কৈতর বা গোলা পায়রা কলাম্বিডি গোত্র বা পরিবারের অন্তর্গত কলাম্বা গণের অন্তর্গত অতি পরিচিত একটি পাখি। ইংরেজিতে এই পাখির নাম "রক ডাভ" বা "রক পিজিয়ন" । সব ধরনের রেসিং কবুতর, ফ্যান্সি কবুতর ও বুনো কবুতরের পূর্বপুরুষ মনে করা হয় এ প্রজাতিটিকে। কবুতরটির আদি আবাস ইউরোপ, এশিয়া ও আফ্রিকায় হলেও অস্ট্রেলিয়া, উত্তর আমেরিকা ও দক্ষিণ আমেরিকার বড় বড় শহর ও গ্রামাঞ্চলে ছড়িয়ে পড়েছে। হযরত শাহ জালাল-এর নামের সাথে মিল রেখে এই কবুতরটির নামকরণ করা হয়েছে।
জালালি কবুতরের বৈজ্ঞানিক নামের অর্থ "নীলচে-ধূসর পায়রা" (লাতিন: "columba" = পায়রা, "liveus" = নীলচে-ধূসর)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ১ কোটি ৭৪ লক্ষ বর্গ কিলোমিটার এলাকা জুড়ে এদের আবাস। ব্যাপকভাবে বিস্তৃত বলে আই. ইউ. সি. এন. প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয়েছে। সারা বিশ্বে সম্ভবত ২৬ কোটিরও কম জালালি কবুতর রয়েছে।
জালালি কবুতরকে ইংরেজিতে বলা হয় Rock Pigeon বা Feral Pigeon। এরা মূলত বন্য কবুতর। পৃথিবীর সকল পোষা কবুতর মূলত এই কবুতর থেকে উৎপত্তি হয়েছে।জালালি কবুতর সাধারনত কয়েকটি রঙের হয়,ধূসর ছাই রঙয়ের তবে ডানায় দুটি করে ঘাড় রঙের স্পট (বার থাকে) যাকে ব্লু বার বলে। এছাড়াও লালবার, মিলিবার বা লালবুনো, ব্লাক চেকার বা মাকসি রংয়েরও হয়ে থাকে। এদের দেহগঠন মাঝারি আকারের চোখ লালচে-কমলা বর্ণের ও মণির রং কালো হয়। চোখের আকৃতি ও আইরিশ এবং ঠোটের গঠন ঘুঘু পাখির মত। পায়ের রঙ হয় লালচে গোলাপি।
বাংলাদেশে শত শত বছরের ঐতিহ্য নিয়ে জালালি কবুতর টিকে আছে বাংলাদেশে সিলেটের হযরত শাহ জালাল (র.)-এর মাজারে। ধর্মপ্রাণ সিলেটের মানুষের বিশ্বাস- এই কবুতর হারিয়ে যেতে পারে না। তাই প্রায় ৭০০ বছর ধরে কবুতরের এই বিশেষ প্রজাতির ওড়াউড়িতে মুখরিত শাহজালাল (র.)-এর মাজার।
হযরত শাহজালালকে (র.) নিয়ে দিল্লির নিজামউদ্দীন আউলিয়ার কাছে তার এক শিষ্য কুৎসা রটনা করলে তিনি তাকে দরবার থেকে বিতাড়িত এবং শাহজালাল (র.) সালাম পাঠায়, তখন শাহজালাল (র.) একটি বাক্সে প্রজ্বালিত অঙ্গারের সঙ্গে কিছু তুলা পাঠান, যা ছিল একটি আধ্যাত্মিক নিদর্শন। এর পর তাদের সাক্ষাৎ হয় এবং শাহজালাল (র.) ফিরে আসার সময় ভালোবাসার নিদর্শনস্বরূপ নিজামুদ্দীন আউলিয়া তাকে একজোড়া সুরমা রঙের কবুতর উপহার দেন, যা আজকের জালালি কবুতর বা জালালি কইতর নামে পরিচিত।
১৩০৩ সালে (৭০৩ হিজরি) ৩২ বছর বয়সে তিনি সিলেটে আসার পথে দিল্লির আউলিয়া নিজামুদ্দীনের সাথে সাক্ষাত করেছিলেন। সাক্ষাতের বিদায়কালে প্রীতির নিদর্শন স্বরূপ নিজামুদ্দীন হজরত শাহ্ জালালকে এক জোড়া সুরমা রঙের কবুতর উপহার দিয়েছিলেন। এই কবুতর নিয়েই তিনি সিলেটে এসেছিলেন। সেই থেকে সিলেটে এই কবুতরের ব্যাপকতা দেখা যায় এবং হযরত শাহ জালাল এর নামের সাথে মিল রেখে এর নাম হয় “জালালি কবুতর”
হযরত শাহ্ জালাল (রহ.) ৩৬০ জন আউলিয়া নিয়ে ১৩০৩ সালে তৎকালীন আসামের অন্তর্ভুক্ত সিলেট (শ্রীহট্ট) জয় করে উড়িয়ে দিয়েছিলেন সেই কবুতরজোড়া ।
রীড বার্টন

রীড বার্টন আন্তর্জাতিক বিজ্ঞান অলিম্পিয়াডসমূহে শ্রেষ্ঠ পারফর্মারদের একজন।
বার্টন এর বাবা-মা উভয়েই এনভায়রনমেন্টাল প্রকৌশলী। থার্ড গ্রেড পর্যন্ত তিনি ঘরেই শিক্ষালাভ করেন। তিনি টাফটস বিশ্ববিদ্যালয়ে ৫ম গ্রেডের পদার্থবিজ্ঞান এবং ৬ষ্ঠ গ্রেডের রসায়ন এর খন্ডকালীন ক্লাস গ্রহণ করেন। ৮ম গ্রেড পর্যন্ত তিনি ম্যাসাচুসেট্‌স ইনস্টিটিউট অফ টেকনোলজির চার্লস এরিক লিসার্সন এর সাথে কাজ করেন। একই সাথে আকামাই টেকনোলজিস এও কাজ করেন।
বার্টন আন্তর্জাতিক গণিত অলিম্পিয়াড এ চারটিস্বর্ণপদক জেতা প্রথম প্রতিযোগী। বার্টন আন্তর্জাতিক ইনফরমেটিক্স অলিম্পিয়াড এ দুটি স্বর্ণপদক জিতেছেন। ২০০১ সালে তিনি ৬০০ তে ৫৮০ স্কোর করেন, যেটি তার নিকটতম প্রতিদ্বন্দীর চেয়ে ৫৫ পয়েন্ট বেশি। বার্টন এসিএম আন্তর্জাতিক কলেজিয়েট প্রোগ্রামিং প্রতিযোগিতায় ২য় ও ৫ম স্থান অর্জনকারী ম্যাসাচুসেট্‌স ইনস্টিটিউট অফ টেকনোলজি দলের সদস্য ছিলেন।
ইউ. কে. চিং

উক্য চিং বা ইউ. কে. চিং মারমা (১৯৩৩ - ২৫ জুলাই ২০১৪) ছিলেন বাংলাদেশের স্বাধীনতা যুদ্ধের একমাত্র আদিবাসী বীর বিক্রম খেতাবপ্রাপ্ত বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
ইউ. কে. চিং ব্রিটিশ ভারতের পার্বত্য চট্টগ্রামের বান্দরবান মহকুমার উজানী পাড়ায় জন্মগ্রহণ করেন। তার পিতার নাম বাইশাউ মারমা। যিনি ছিলেন একজন কাঠমিস্ত্রি। তার মাতা ছিলেন একজন গৃহিণী।
ইপিআরের একজন সদস্য হিসাবে তিনি বাংলাদেশের স্বাধীনতা যুদ্ধে ৬ নং সেক্টরে যুদ্ধ করেন। উক্য চিং ১৯৫২ সালে ইষ্ট পাকিস্তান রাইফেলস্‌ (ইপিআর)-এ যোগ দেন এবং ১৯৭১ সালের ২৫ মার্চ নায়েক হিসেবে রংপুর জেলার হাতিবান্ধা বিওপিতে কর্মরত ছিলেন। তিনি সেই বিওপিতে কর্মরত ১ বিহারি কর্মকর্তা ও ২ পাঞ্জাবি সৈন্যকে হত্যা করে ফাঁড়ির অবশিষ্ট ৯ বাঙালি ইপিআর সৈনিককে নিয়ে যুদ্ধে যোগ দেন।
মুক্তিযুদ্ধের সময়ে কুড়িগ্রামের ভূরুঙ্গামারীসংলগ্ন চৌধুরীহাটের যুদ্ধের ঘটনাটি ছিল খুব ভয়াবহ সেখানে মুক্তিবাহিনীর লেফটেন্যান্ট সামাদসহ আশফাকুস সামাদ, বীর উত্তম তার আরও কয়েকজন সহযোদ্ধা শহীদ হন। তিনিও মারা যেতে বা আহত হতে পারতেন। কিন্তু ভাগ্যক্রমে বেঁচে গেছেন।
কুড়িগ্রামের নাগেশ্বরী উপজেলার রায়গঞ্জের অন্তর্গত চৌধুরীহাট। সীমান্তবর্তী এলাকা। নভেম্বরের মাঝামাঝি একদল মুক্তিযোদ্ধা রায়গঞ্জে অবস্থান নেন। তারা কয়েকটি দলে বিভক্ত ছিলেন। একটি দলে ছিলেন ইউ কে চিং। সেখানে ছিল পাকিস্তানি সেনাদের একটি শক্ত অবস্থান। রাতে তারা পাকিস্তানিদের অবস্থানে আক্রমণ করেন। সারা রাত যুদ্ধ চলে। ভোররাতে পাকিস্তানিদের দিক থেকে গোলাগুলি বন্ধ হয়ে যায়। রায়গঞ্জের পূর্ব দিকে দুধকুমার নদ। ইউ কে চিংরা ছিলেন এর উত্তর পাড়ে। লে. সামাদও সেদিকে ছিলেন। তারা সেদিক দিয়ে রায়গঞ্জের দিকে অগ্রসর হওয়ার সময় পাকিস্তানি সেনাদের অ্যামবুশে পড়েন। সেখানে একটি সেতুর নিচে বা বাংকারে ছিল পাকিস্তানিদের এলএমজি পজিশন। তা ক্যামোফ্লেজ করা ছিল। ফলে মুক্তিযোদ্ধা যাঁরা রেকি করেছেন, তারা পাকিস্তানিদের ওই সুরক্ষিত অবস্থান টের পাননি। পাকিস্তানি সেনারা মুক্তিযোদ্ধাদের উপস্থিতি টের পাওয়ামাত্র সেখান থেকে বৃষ্টির মতো গুলি করতে থাকে। এরপর মুক্তিবাহিনীর মূল দল আসে। তাদের প্রচণ্ড আক্রমণে পাকিস্তানিরা সেখান থেকে পিছু হটে নাগেশ্বরীতে অবস্থান নেয়।
মুক্তিযুদ্ধে সাহস ও বীরত্বের জন্য উক্য চিংকে বীর বিক্রম খেতাবে ভূষিত করা হয়। তিনিই এদেশের একমাত্র খেতাবপ্রাপ্ত উপজাতী
ক্ষুদ্র-নৃগোষ্ঠীর মুক্তিযোদ্ধা।
৮ ডিসেম্বর, ২০১৭ তারিখে পার্বত্য চট্টগ্রাম বিষয়ক মন্ত্রণালয়ের প্রতিমন্ত্রী বীর বাহাদুর উশৈসিং এই স্টেডিয়ামের নাম বান্দরবানের "বীর মুক্তিযোদ্ধা প্রয়াত ইউ. কে. চিং বীর বিক্রম"-এর নামে নামকরণ করার প্রস্তাব দেন। প্রস্তাবটি বাস্তবায়নাধীন রয়েছে।
রেলিডি

রেলিডি (Rallidae) ছোট ও মাঝারি আকারের একদল পাখির একটি গোত্র। এ গোত্রে যথেষ্ট পরিমাণ বৈচিত্র্য রয়েছে। বিভিন্ন প্রজাতির ঝিল্লি, কুট, পানমুরগি, কালেম ইত্যাদি এ গোত্রের অন্তর্গত। এ সকল প্রজাতি সাধারণত জলাভূমি ও জলজ প্রতিবেশে বসবাস করে। পৃথিবীর কেবলমাত্র শুষ্ক মরুভূমি, মেরু অঞ্চল ও পার্বত্য এলাকা ছাড়া স্থলভূমির সর্বত্রই এসব প্রজাতি দেখা যায়। অ্যান্টার্কটিকা ছাড়া সকল মহাদেশেই এদের দেখা যায়। কয়েক প্রজাতির ঝিল্লির বিস্তৃতি কেবল দ্বীপসমূহে সীমাবদ্ধ (যেমন- গুয়াম ঝিল্লি)। জলাভূমির আশেপাশে ঘন ঝোপঝাড় এদের প্রিয় এলাকা।
এদের প্রায়ই জলাভূমির ধারে কাদা, জলজ উদ্ভিদ ও তৃণভূমিতে চরে বেড়াতে দেখা যায়। তবে কিছু প্রজাতি পানিতে ভেসে ঘুরে বেড়ায়। রেলিডি গোত্রের অধিকাংশ প্রজাতির খাটো, গোলাকৃতির ছড়ানো ডানা রয়েছে। তবে কিছু প্রজাতির পাখি উড়তে সম্পূর্ণ অক্ষম। বিপদ দেখলে এরা উড়ে না গিয়ে দৌড়ে পালানোর চেষ্টা করে। শত্রু খুব কাছে চলে আসলে তবে উড়াল দেয়। কয়েকটি প্রজাতি স্বভাবে পরিযায়ী। এদের দৃষ্টিগ্রাহ্য ঠোঁট থাকে। ঠোঁটের বর্ণ সাধারণত দেহের রঙের তুলনায় উজ্জ্বল হয়। পা মজবুত ও লম্বা এবং জলকাদায় চলাচলের উপযোগী। তবে কিছু প্রজাতির পা খাটো। এরা সবাই খুব ভাল সাঁতারু।
এডওয়ার্ড লু

ক্যাপ্টেন এডওয়ার্ড নেড লু (আনু. ১৬৯০ - আনু. ১৭২৪) ছিলেন জলদস্যুতার স্বর্ণযুগ বলে পরিচিত আঠারোশ শতকের প্রথমদিকের একজন কুখ্যাত ইংরেজ জলদস্যু। তিনি ১৬৯০ সালের কোন এক সময় লন্ডনের ওয়েস্টমিন্সটারে এক দরিদ্র পরিবারে জন্মগ্রহণ করেন। যুবক বয়সে তিনি চুরি করে জীবিকা নির্বাহ করতেন। লু তার যুবক বয়সেই মেসাচুয়েটস-এর বোস্টনে স্থানান্তরিত হন। ১৭১৯ সালের শেষের দিকে তার স্ত্রী, সন্তান জন্ম দিতে গিয়ে মৃত্যুবরণ করেন। এর দুই বছর পর তিনি জলদস্যু হিসেবে পরিচিত হয়ে উঠেন ও তিনি সাধারণত নিউ ইংল্যান্ড, আজোরিস এবং ক্যারিবীয় অঞ্চলে বিচরন করতেন।
এডওয়ার্ড লু একই সাথে কয়েকটি জাহাজের ক্যাপ্টেন ছিলেন, তিনি সাধারণত তিন বা চারটি জাহাজের সমন্বয়ে গঠিত ছোট একটি বহরের নেতৃত্ত দিতেন। যদিও তিনি মাত্র তিন বছর সক্রিয় ছিলেন, তবুও তিনি তার বন্দিদের হত্যার পূর্বে নির্যাতন করার জন্য তার সময়ের সবচেয়ে কুখ্যাত জলদস্যুর খেতাব অর্জন করেন। ক্যাপ্টেন লু তার এই সল্প জলদস্যুতার জীবনে তিনি ও তার জলদস্যু ক্রুরা মিলে কমপক্ষে একশত জাহাজ আটক করেছিলেন যার অধিকাংশই তিনি পুড়িয়ে দিয়েছেন। স্যার আর্থার কোনান ডয়েল এডওয়ার্ড লুকে নৃশংস ও বেপরোয়া এবং বিষ্ময়কর বিকৃত মানসিকতার অধিকারী ব্যক্তি হিসেবে বর্ণনা করেছেন। দ্য নিউ ইয়র্ক টাইমস তাকে নির্যাতনকারী ও স্পেনীয় অন্ধকার যুগের উদ্ভট মানসিকতার অধিকারী ব্যক্তিদের সাথে তুলনা করেছেন। ১৭২৪ সালের দিকে এডওয়ার্ড লু এর মৃত্যুকে ঘিরে অনেক বিতর্ক রয়েছে।
চার্লস জনসনের অ্য জেনারেল হিস্টোরি অফ দ্য পাইরেটস গ্রন্থ অনুসারে এডওয়ার্ড লু ১৬৯০-এর দিকে লন্ডনের ওয়েস্টমিন্সটারে জন্মগ্রহণ করেন। বর্ণনা অনুসারে তিনি ছিলেন নিরক্ষর, ঝগড়াটে স্বভাবের ও সবসময় লোকজনের সাথে প্রতারনা করতেন। যৌবনে তিনি পকেট মারতেন ও জুয়া খেলে চরম বিশৃঙ্খলতার মধ্যে জীবন অতিবাহিত করেছেন।
তার পরিবারের অধিকাংশ সদস্য ছিল চোর। তার চেয়ে কয়েক বছরের ছোট ভাই রিচার্ড তার বন্ধুদের কাছ থেকে বাক্স চুরি করত ও পথচারীদের টুপি চুরি করত। রিচার্ড লুকে পরবর্তীতে সন্ত্রাসী কর্মকাণ্ড ও স্টেপনির একটি বাড়ি থেকে সিঁধ কেটে চুরি করার অপরাধে ১৭০৭ সালে টেবার্ণে ফাঁসিতে ঝুলানো হয়।
রুকাইয়া সুলতান বেগম

রুকাইয়া সুলতানা বেগম () সম্রাট আকবর এর প্রথম স্ত্রী। তিনি ছিলেন মুঘল সাম্রাজ্য এর সবচেয়ে বেশি সময় কাল জুড়ে থাকা প্রধান রানী। তিনি ৪৯ বছর ধরে সম্রাট আকবর এর প্রধান রানী।
তিনি ছিলেন মুঘল রাজকুমার হিন্দাল মির্জার কন্যা। হিন্দাল মিরজা ছিলেন আকবরের কাকা। তিনি ছিলেন বাবর এর নাতনি ও হুমায়ুন এর ভাইঝি। আকবরের প্রধান রানী হিসেবে আকবরের উপর তার বড় প্রভাব ছিল।
রুকাইয়া সুলতানা বেগম জন্মেছিলেন তিমুরিদ সাম্রাজ্যে। তিনি ছিলেন জিন্দাল মির্জার একমাত্র কন্যা। জিন্দাল মির্জা ছিলেন বাবর এর কনিষ্ঠ পুত্র। রুকাইয়া ৯ বছর বয়েসে তার বাবার মৃত্যুর ১৫৫১ সালে কাবুল এ আকবর কে বিবাহ করেন। তিনি ১৫৫৬ সালে প্রধান রানী হন ও " বাদশাহ বেগম " উপাধি পান। ৫৩ বছর রানী থাকার সময় তাদের কোন পুত্র বা কন্যা হয় নি। তবে তিনি শাহজাহান কে বড় করে তোলেন।
১৬২৬ সালে তিনি মারা যান। শাহজাহান কাবুল এ তার সমাধিস্থল তৈরি করেন।
¥

¥ চীনা ইউয়ান (CNY) এবং জাপানি ইয়েন (JPY) মুদ্রায় ব্যবহৃত একটি মুদ্রা চিহ্ন। এই অর্থ সম্বন্ধীয় প্রতীকটি একটি ডবল (দুই) স্ট্রোকসহ লাতিন অক্ষর ওয়াই (Y) বর্ণনার অনুরূপ। উভয় মুদ্রার ভিত্তি একক একই চীনা অক্ষরের (প্রথাগত চীনা:圓; সরলীকৃত চীনা: 元; শিঞ্জিতাই: 円) উচ্চারণ ম্যান্ডারিন চীনা ভাষায় "ইউয়া্ন" এবং আদর্শ জাপানিতে এঙ (En)। চীনে, অক্ষরটি পরে আলাদা অক্ষর 元 দিয়ে সংক্ষেপিত করা হয়, যা ম্যান্ডারিন উচ্চারণ একই আছে (কিন্তু জাপানিতে নয়)।
মাইক্রোসফট অপারেটিং সিস্টেমের জাপানি সংস্করণে, কোড পাতা ৯৩২ অক্ষর এনকোডিংয়ে ইয়েন চিহ্নের বাইটের মান অ্যাসকিতে ব্যাকস্ল্যাশ মানের সমান।
চীনা পিনয়িন আইএমইএস অধীন মাইক্রোসফট বা সোগউ.কম-এর মত যারা, "$" টাইপিংয়ে ডবল প্রস্থ অক্ষর "¥" প্রদর্শন করে, যা জাপানি আইএমইএস-এ ব্যবহৃত একক-প্রস্থ "¥" থেকে ভিন্ন।
ইউনিকোড কোড বিন্দু হচ্ছে ।
অতিরিক্ত, কোড বিন্দুতে একটি ডবল প্রস্থ অক্ষর (￥) আছে চওড়া ফন্টে ব্যবহারের জন্য, বিশেষ করে পূর্ব এশীয় ফন্ট।
উবুন্টু এজ

উবুন্টু এজ হল ক্যানোনিকাল লিমিটেড কর্তৃক প্রস্তাবিত হাই কনসেপ্ট স্মার্টফোন। ২২ জুলাই ২০১৩ থেকে প্রায় চল্লিশ হাজার ফোন তৈরীর উদ্দেশ্যে ক্যানোনিকাল লিমিটেড সাধারণ মানুষের কাছে থেকে তহবিল সংগ্রহের আবেদন জানিয়ে আসছে। মাত্র এক মাসের প্রচারনায় আজ পর্যন্ত সাধারণ মানুষের কাছ থেকে সংগৃহীত তিন কোটি বিশ লাখ মার্কিন ডলারের সর্ববৃহৎ তহবিল সংগ্রহের পরিকল্পনা করেছিল। এই স্মার্টফোনটির ব্যাপক উৎপাদনে যাওয়ার কোন পরিকল্পনা ক্যাননিক্যালের নেই, এটি শুধুমাত্র স্মার্টফোন শিল্পের প্রযুক্তিগত উৎকর্ষের একটি প্রদর্শন মাত্র।
এই স্মার্টফোনটি একটি হাইব্রিড ডিভাইস হিসেবে নকশা করা হয়েছে। এটি যে শুধুমাত্র একটি স্মার্টফোন তাই নয়, মনিটর, কিবোর্ড এবং মাউস যুক্ত করলে এটি একটি গতানুগতিক উবুন্টু ডেক্সটপের মত কাজ করবে। এটিতে এনড্রয়েড অপারেটিং সিস্টেমের সাথে ডুয়েল বুট সক্ষমতা রয়েছে।
ক্যানোনিকালের এই ঘোষণার ফলে মিশ্র প্রতিক্রিয়া দেখা দেয় এবং মাত্র পাঁচ ঘণ্টার ব্যবধানে এক মিলিয়ন মার্কিন ডলার মাইলফলক ছুয়ে ফেলে। কিছু মতামত দানকারীর মতে অনেক স্মার্টফোন অপারেটিং সিস্টেম বাজারে বিদ্যমান থাকায় এই স্মার্টফোনের বাজার সম্ভাবনা অস্পস্ট এবং গ্রাহকেরা স্মার্টফোনকে একটি ডেক্সটপ হিসেবে ব্যবহার করবে এমন চাহিদার নজিরও বিরল। ৮২৫ মার্কিন ডলার খরচের বিপরীতে প্রথম দিককার ফোনগুলোর মূল্য নির্ধারণ করা হয়েছিল ৬০০ মার্কিন ডলার। তবে অনেক পরিবর্তনের পর ৮ আগস্টে এর চূরান্ত মূল্য নির্ধারণ করা হয় ৬৯৫ মার্কিন ডলার।
ক্যাম্পেইনের ৮ দিন বাকী থাকতেই ১৪ আগস্টে এই প্রকল্প ১০ মিলিয়ন মার্কিন ডলার তহবিল সংগ্রহের মাইলফলক ছুয়ে ফেলে। ১৫ আগস্টেই এই ক্যাম্পেইনটি এযাবৎকালে ক্রাউডফান্ডিং এর মাধ্যমে সর্বোচ্চ তহবিল সংগ্রহের রেকর্ড গড়ে। তবে ক্যাম্পেইনের এক মাস অতিবাহিত হওয়ার পর ৩,২০,০০,০০০ মার্কিন ডলারের কক্ষ্যমাত্রার বিপরীতে মাত্র ১,২৮,০৯,৯০৬ মার্কিন ডলার সংগ্রহ করতে সমর্থ হয়।
উবুন্টু এজ একটি প্রস্তাবিত উচ্চ মর্গের স্মার্টফোন যাকে অনেকেই সুপারফোন বলে অবিহিত করেছেন। এই ফোনে একাধিক কোরের প্রসেসর এবং কমপক্ষে চার জিবি র‍্যাম থাকবে। এর অভ্যন্তরিন ডাটা ধারনক্ষমতা ১২৮ জিবি এছাড়াও একটি মাইক্রো-সিম স্লটও থাকবে। পেছনের ক্যামেরা ৮ মেগাপিক্সেল এবং সামনের ক্যামেরা হবে ২ মেগাপিক্সেল। এর ডিসপ্লে হবে ৪.৫ ইঞ্চি এবং একটি সিলিকন এনোড লি-আয়ন ব্যাটারির মাধ্যমে এর শক্তি সরবরাহের ব্যবস্থা করা হবে।
সফটওয়্যারের দিক থেকে এটি উবুন্টু টাচ এবং এনড্রয়েড দুটি অপারেটিং সিস্টেমেই বুট করতে সক্ষম হবে। ক্যাম্পেইন অণুশারে এটিই হবে বিশ্বে প্রথম ফোন যা দুটি ভিন্ন অপারেটিং সিস্টেমে বুট করতে পারবে যা স্মার্টফোন শিল্পে একেবারেই একটি নতুন ধারণা। এছাড়াও এটিই হবে পৃথিবীর প্রথম স্মার্টফোন যাকে একটি মনিটর এবং কিবোর্ডের সাথে সংযোগ করলে একটি ডেস্কটপ কম্পিউটারের কাজ করবে।
নাজিম উদ্দিন মোস্তান

নাজিম উদ্দিন মোস্তান (জন্ম: ১১ সেপ্টেম্বর, ১৯৪৮ - মৃত্যু: ১৮ আগস্ট, ২০১৩) বাংলাদেশের প্রথিতযশা সাংবাদিক। সাংবাদিকতায় বিশেষ অবদানের জন্য তিনি একুশে পদক পান। 
নাজিম উদ্দিন মোস্তানের পৈতৃক বাড়ি চাঁদপুর জেলার সকদি গ্রামে। তিনি ১৯৪৮ সালের ১১ সেপ্টেম্বর জন্মগ্রহণ করেন। তার বাবার নাম হাফিজউদ্দিন এবং মায়ের নাম সায়েরা খাতুন। নিজ গ্রামে পড়াশোনা শুরু করে প্রথম বিভাগে মাধ্যমিক পাস করে চট্টগ্রাম থেকে। পরবর্তীতে উচ্চ মাধ্যমিক পাস করে ১৯৬৯ সালে স্নাতক ডিগ্রি অর্জন করেন। তারপর ঢাকা বিশ্ববিদ্যালয় ১৯৭৯ সালে স্নাতকোত্তর ডিগ্রি অর্জন করেন। 
চট্টগ্রামের দৈনিক সমাচার পত্রিকায় প্রুফ রিডারের চাকরি দিয়ে তার কর্মজীবন শুরু করেন নাজিম উদ্দিন মোস্তান। তারপর ঢাকায় এসে বাংলাবাজারে একটি প্রকাশনা সংস্থায় প্রুফ রিডারের কাজ শুরু করেন। এরপর দৈনিক পয়গাম পত্রিকায় সহসম্পাদক ছিলেন এবং ১৯৭১ সালে দৈনিক সংবাদ ও ১৯৭৫ সালে দৈনিক ইত্তেফাকে সহসম্পাদক পদে কাজ শুরু করেন। নাজিম উদ্দিন মোস্তান দীর্ঘ সময় ধরে দৈনিক ইত্তেফাক পত্রিকায় সাংবাদিকতা করেন এবং তিনি এর প্রধান প্রতিবেদক ছিলেন। সব শেষে তিনি রাষ্ট্র নামে একটি সাপ্তাহিক পত্রিকার প্রকাশক ছিলেন।
সহজ ভাষায় বিজ্ঞানকে জনপ্রিয় করে লেখালেখির জন্য ১৯৮৫ সালে বাংলাদেশ ইনস্টিটিউট অব ডিপ্লোমা অ্যান্ড ইঞ্জিনিয়ার্স নাজিম উদ্দিন মোস্তানকে সম্মানিত করে। প্রযুক্তিবিষয়ক পত্রিকা কারিগর ১৯৯০ সালে সাংবাদিকতায় অবদান রাখায় পদক প্রদান করে এবং সমাজ কল্যাণ সংঘ তাকে পুরস্কৃত করে। তিনি রোটারি ক্লাব অব রমনার পদকও পান। সাংবাদিকতায় বিশেষ অবদান রাখায় ২০০৩ সালে তিনি একুশে পদক লাভ করেন। একই বছর বাংলাদেশ কম্পিউটার সমিতি ও বিসিএস কম্পিউটার সিটি তাকে আজীবন সম্মাননা জানায়।
মোহাম্মদ ওয়াহিদ হাসান

মোহাম্মদ ওয়াহিদ হাসান মানিক (; জন্ম: ৩ জানুয়ারি, ১৯৫৩) মালেতে জন্মগ্রহণকারী মালদ্বীপের বিশিষ্ট রাজনীতিবিদ। ৭ ফেব্রুয়ারি, ২০১৩ থেকে ১৭ নভেম্বর, ২০১৩ তারিখ পর্যন্ত মেয়াদকালে তিনি মালদ্বীপের ৫ম রাষ্ট্রপতির দায়িত্ব পালন করেছেন। একসময় তিনি সংবাদ উপস্থাপক ছিলেন। এছাড়াও তিনি জাতিসংঘে ইউনিসেফ, ইউএনডিপি ও ইউনেস্কো’র কর্মকর্তার দায়িত্ব পালন করেন। তিনি মালদ্বীপের সংসদের সদস্য ছিলেন। মালদ্বীপের প্রথম নাগরিক হিসেবে মার্কিন যুক্তরাষ্ট্রের স্ট্যানফোর্ড বিশ্ববিদ্যালয় থেকে পিএইচডি ডিগ্রী অর্জন করেন। প্রথম ব্যক্তি হিসেবে মালদ্বীপ টেলিভিশনের পর্দায় উপস্থাপিত হয়েছেন তিনি।
হাসান ইব্রাহিম মানিকু ও এইশাথ মুসা দম্পতির সন্তান মোহাম্মদ ওয়াহিদ হাসান। দশ ভাই-বোনের মধ্যে তার অবস্থান প্রথম।
সংসদ সদস্যরা নাটকীয়ভাবে দেশ পুণর্গঠন করতে পারবেন না চিন্তা করে উচ্চতর শিক্ষার লক্ষ্যে মালদ্বীপ ত্যাগ করে মার্কিন যুক্তরাষ্ট্র গমন করেন। সেখানে তিনি দু’টি স্নাতকোত্তর ডিগ্রী ও স্ট্যানফোর্ড বিশ্ববিদ্যালয় থেকে পিএইচডি ডিগ্রী অর্জন করেন। পিএইচডি ডিগ্রী অর্জনের ফলে তিনি মালদ্বীপের প্রথম ব্যক্তি হবার সৌভাগ্য অর্জন করেন। শিক্ষাজীবন শেষে দেশে ফিরে সংসদ নির্বাচনে প্রতিদ্বন্দ্বিতা করেন। সাবেক রাষ্ট্রপতি মামুন আব্দুল গাইয়ুমের শ্যালক ইলিয়াস ইব্রাহিমের বিরুদ্ধে নির্বাচনে তিনি বিজয়ী হন।
২০০৮ থেকে ২০১২ সাল পর্যন্ত তিনি মালদ্বীপের উপ-রাষ্ট্রপতির দায়িত্ব পালন করেন। সাবেক রাষ্ট্রপতি মোহাম্মদ নাশিদের পদত্যাগজনিত কারণে ৭ ফেব্রুয়ারি, ২০১২ তারিখে মোহাম্মদ ওয়াহিদ হাসান রাষ্ট্রপতির দায়িত্ব নেন। পরদিনই নাশিদ জানান যে, তিনি সামরিক বাহিনী ও পুলিশের বন্দুকের নলের মুখে জোরপূর্বক পদত্যাগপত্রে স্বাক্ষর করতে বাধ্য হন। প্রতিবেদনে প্রকাশ পায় যে, ওয়াহিদ ও তার সমর্থকেরা সামরিকবাহিনীর সহায়তায় জনগণকে নির্যাতন করেছেন।
দিনাজপুর মেডিকেল কলেজ

দিনাজপুর মেডিকেল কলেজ একটি মেডিকেল কলেজ ও হাসপাতাল যা ১৯৯২ সালে প্রতিষ্ঠিত হয়। দিনাজপুর মেডিকেল কলেজ রাজশাহী মেডিকেল বিশ্ববিদ্যালয়ের অধীনে চিকিৎসা অনুষদের অন্তর্ভুক্ত একটি মেডিকেল কলেজ।
১৯৭৮-৭৯ সালে বাংলাদেশ সরকার দেশে উন্নত চিকিৎসা সেবা প্রদানের লক্ষ্যে বগুড়া, কুমিল্লা, ফরিদপুর, কুষ্টিয়া, খুলনা, নোয়াখালীতে মেডিকেল কলেজ স্থাপন করার পরিকল্পনা গ্রহণ করে। পরিকল্পনা অনুযায়ী ১৯৮০-৮১ সালে কুমিল্লা, খুলনা, পাবনা এবং আইপিএমজিআর (ঢাকা) - এ সেখানকার মেডিকেল কলেজগুলোর কার্যক্রম শুরু হয়। কিন্তু কিছু সমস্যার কারণে সেই মেডিকেল কলেজগুলোর কার্যক্রম স্থগিত হয়ে যায় এবং শিক্ষার্থীদের দেশে বিদ্যমান আটটি মেডিকেল কলেজে স্থানান্তর করা হয়। আবার ১৯৯১-৯২ সালে সরকার আবারও আরও মেডিকেল কলেজ স্থাপনের প্রয়োজনীয়তা অনুভব করে এবং আরও ৫টি মেডিকেল কলেজ স্থাপন করার সিদ্ধান্ত নেয়। সেজন্য উক্ত বছরে সরকার দিনাজপুর, বগুড়া, খুলনা, ফরিদপুর এবং কুমিল্লাতে প্রতিটিতে ৫০ জন ছাত্র ভর্তি করানোর মাধ্যমে আরোও ৫টি মেডিকেল কলেজ প্রতিষ্ঠা করে।
দিনাজপুর মেডিকেল কলেজ ১৯৯২ সালের ১৬ই আগস্ট "দিনাজপুর মেডিকেল কলেজ" নামে কার্যক্রম শুরু করে এবং ১লা জুলাই ২০০০ সালে দিনাজপুর শহরে আনন্দ সাগর এলাকায় নতুন ভবনে কার্যক্রম শুরু করে। শেষ পর্যন্ত ৭ই মার্চ ২০১০ সালে কলেজের নিজস্ব ভবনে ১৩০ জন শিক্ষার্থী নিয়ে তার কার্যক্রম স্থানান্তর করে।
২০১৭ সালে বাংলাদেশ সরকার কলেজটিকে "দিনাজপুর মেডিকেল কলেজ" থেকে পরিবর্তন করে "এম. আব্দুর রহিম মেডিকেল কলেজ, দিনাজপুর" নামকরণ করে।
২০২৪-এর ৩০ অক্টোবর রাষ্ট্রপতির আদেশক্রমে স্বাস্থ্য ও পরিবার কল্যাণ মন্ত্রণালয়ের স্বাস্থ্য শিক্ষা ও পরিবার কল্যাণ বিভাগের (চিকিৎসা শিক্ষা-১ শাখা) এর প্রজ্ঞাপনের দ্বারা কলেজটির নাম পুনরায় "দিনাজপুর মেডিকেল কলেজ" হয়।
দিনাজপুর মেডিকেল কলেজ হাসপাতালের খেলার মাঠের দক্ষিণ-পশ্চিম কোণে দুটি তলা ভবন বিশিষ্ট মসজিদ অবস্থিত।
ছেলেদের হলের নাম ডাঃ মোঃ ইউসুফ আলী হল। এটি খেলার মাঠের পাশে দুটি চারতলা বিশিষ্ট ভবন।
মেয়েদের হলের নাম ডাঃ মোঃ তৈয়বুর রহমান হল। এটি তিনটি চারতলা বিশিষ্ট ভবন। এটিতে পূর্ব ভাগ, পশ্চিম ভাগ এবং মাঝের ভাগ নামে তিনটি অংশ রয়েছে।
ইন্টার্ন ডাক্তারদের জন্য দুটি চারতলা বিশিষ্ট ভবন রয়েছে। যার মধ্যে একটি ছেলেদের জন্য এবং একটি মেয়েদের জন্য। মূল হাসপাতালের পিছনে আধুনিক সুবিধাসহ ভবন।
নার্সিং ইনস্টিটিউটের কাছে প্রশিক্ষণার্থী নার্সদের জন্য দুটি হোস্টেল রয়েছে। শিক্ষক, ডাক্তার, নার্স এবং অতিথিদের জন্য অনেকগুলো ভবন রয়েছে।
হাসপাতালের সাথে একটি আধুনিক সুবিধা বিশিষ্ট নার্সিং কলেজ রয়েছে। এটি তরুণ নার্সদের প্রশিক্ষণ দেয়। হাসপাতালের কাছে নার্সদের জন্য হোস্টেলও রয়েছে।
দিনাজপুর মেডিকেল কলেজ হাসপাতাল বাংলাদেশের উত্তরাঞ্চলের অন্যতম বৃহত্তম হাসপাতাল। এটি একটি ৫০০ শয্যা বিশিষ্ট হাসপাতাল। হাসপাতালে ১৭ টি অপারেশন থিয়েটার রয়েছে। যার মধ্যে ১২ টি সাধারণ এবং দুটি জরুরি অপারেশন থিয়েটার। হাসপাতালটি ক্যান্সার, ইউরোলজি এবং রেডিওথেরাপিসহ কয়েকটি নতুন বিভাগ চালু করেছে। হাসপাতাল ভবনে একটি ভূগর্ভস্থ গাড়ি পার্কিংয়ের সুবিধা রয়েছে। হাসপাতালে ১০০০ জনেরও বেশি রোগীর সেবা দিবার ক্ষমতা রয়েছে। বর্তমানে সরকার এই মেডিকেল কলেজ হাসপাতালে ২০ শয্যার বার্ন ইউনিট চালু করার সিদ্ধান্ত নিয়েছে। পিজিটি প্রশিক্ষণও এই হাসপাতালে দেওয়া হয়।
আস্ক.এফএম

আস্ক.এফএম () হল ইন্টারনেট ভিত্তিক একটি প্রশ্ন ও উত্তরের ওয়েবসাইট। ওয়েবসাইটটি ২০১০ সালের জুনে চালু হয়।ব্যবহারকারীরা সাইটের সদ্যস্যদের প্রশ্ন করতে পারেন এবং এর উত্তর প্রবেশ (লগ-ইন) না করেও পাওয়া যায়।
২০১০ সালে লাটভিয়াতে সাইটটি চালু হলেও পরবর্তীকালে এটি বিশ্বব্যাপী পরিচিত হয়ে উঠে। সম্প্রতি ওয়েবসাইটির বিরুদ্ধে সাইবার নির্যাতনের অভিযোগে কয়েকটি সংবাদ মাধ্যমে নিবন্ধ প্রকাশিত হয়। এধরনের সাইবার নির্যাতনের শিকার হয়ে অনেক শিশু আত্মহত্যা করায় সাইটি আদালত কর্তৃক বিতর্কের শিকার হয়। অভিযোগে বলা হয় ওয়েবসাইটটিতে আপত্তিকর মন্তব্যকারীদের কোন প্রকার ট্র্যাকিং-এর ব্যবস্থা নেই ও বাবা মায়েরা শিশুদের কাছ থেকে এটি নিয়ন্ত্রণ করতে পারছে না। অন্যান্য সামাজিক যোগাযোগের ওয়েবসাইট মূলত এধরনের ব্যবস্থা থাকে। যাইহোক পরবর্তীকালে ওয়েবসাইটটি এই মর্মে ঘোষণা দেয় যে, তারা অভিযোগ গ্রহণের জন্য আলাদা ফিচার চালু করবে ও শীঘ্রই তাদের ওয়েবসাইটটি পর্যবেক্ষণের জন্য কিছু সঞ্চালক নিয়োগ করবে।
বেবো

বেবো ২০০৫ সালে চালু হওয়া একটি সামাজিক যোগাযোগের ওয়েবসাইট। ওয়েবসাইটটি ক্রাইটেরিওন ক্যাপিটাল পার্টনারস কর্তৃক পরিচালিত হয়। ২০১০-এর জুনে আমেরিকান অনলাইনের কাছ থেকে ক্রাইটেরিওন বেবো ক্রয় করে। বেবো ওয়েবসাইটে ব্যবহারকারীরা একটি ব্যক্তিগত প্রোফাইল তৈরি করতে পারে এবং প্রোফাইলে তারা নিজের ইচ্ছেমত ব্লগ লিখতে পারে, ছবি, সঙ্গীত, ভিডিও ও প্রশ্ন রাখতে পারে। অন্যান্য ব্যবহারকারীদের সেই প্রশ্নের উত্তর দেওয়ারও ব্যবস্থা রয়েছে। এছাড়াও ব্যবহারকারীরা নিজের প্রোফাইল ব্যবহার করে অন্যান্য ব্যবহারকারীদের সাথে বার্তার মাধ্যমে যোগাযোগ ও তাদের বন্ধু তালিকায় যুক্ত করতে পারে।
বেবো অন্যান্য সামাজিক যোগযোগের ওয়েবসাইট বিশেষ করে ফেসবুকের সাথে সাদৃশ্যপূর্ণ।
মিখাইল ও জচি ব্রিচ নামে স্বামী-স্ত্রী দুই জন প্রকৌশলী ২০০৫ সালের জানুয়ারিতে সানফ্রান্সিকোতে তাদের নিজেদের বাড়িতে বেবো ওয়েবসাইটটি চালু করেন। 
১৩ মার্চ, ২০০৮ সালে মার্কিন এওএল বেবো ওয়েবসাইটটি $৮৫০ মিলিয়ন ডলারে কিনে নেয়, চুক্তির শর্তানুযায়ী ব্রিচদ্বয় লাভের $৫৯৫ মিলিয়ন ডলার অর্জন করেন। বেবো ক্রয়ের ঘটনাকে বিবিসি, যুগের সবচেয়ে বাজে চুক্তি হিসেবে আক্ষাইত করে যার জন্য এওএল-এর সাবেক সিইও রেনডি ফালকোকে চাকরি হারাতে হয়েছিল।
ক্রয় করার পর এওএল বেবোতে বিজ্ঞাপন দিতে শুরু করে যার ফলে ওয়েবসাইটটি প্রতিযোগিতামূলক বাজারে টিকে থাকতে হিমশিম খাচ্ছিল। এরপর এওএল অন্যান্য সামাজিক যোগাযোগের ওয়েবসাইটের সাথে প্রতিযোগিতার জন্য বেবোতে অনেক নতুন ফিচার যুক্ত করে। কিন্তু এপ্রিল ২০১০ সালে এওএল বেবো ব্রিক্রি বা বন্ধ করে দেওয়ার ঘোষণা দেয়। ১৭ জুন, ২০১০ সালে এওএল বেবো সাইটটি ক্রাইটেরিয়ন ক্যাপিটাল পার্টনারস এর কাছে ব্রিক্রি করে দেয়। বিক্রয়মূল্য গোপন রাখা হয়, তবে অনেকেই মনে করেন এর পরিমান $১০ মিলিয়ন ডলারের কম হতে পারে।
উদারনীতিবাদ

উদারনীতিবাদ বা উদারপন্থী মতবাদ সাম্য ও মুক্তির উপর নির্ভর করে সৃষ্ট একধরনের বৈশ্বিক রাজনৈতিক দর্শন। এ দুইটি নীতির উপর ভিত্তি করে উদারতাবাদকে অনেক বিস্তৃত আকার দেওয়া হয়েছে। অবাধ ও শান্তিপূর্ণ নির্বাচন, জনগণের অধিকার, সংবাদপত্রের স্বাধীনতা, ধর্মীয় স্বাধীনতা, মুক্তবাণিজ্য, ব্যক্তিগত মালিকানা প্রভৃতি ধারণার উদ্ভব ঘটেছে এ দর্শনের উপর ভিত্তি করে। উদারতাবাদের ইংরেজি Liberalism উদ্ভব হয়েছে লাতিন শব্দ "liberalis" থেকে।
উদারনীতিবাদের সাধারণ অর্থ হলো রাষ্ট্রীয় কতৃত্ববাদ এর বিরুদ্ধে ব্যক্তিস্বাধীনতা নীতি প্রতিষ্ঠা করা। রাষ্ট্রবিজ্ঞানী হব হাউসের মতে উদারনীতিবাদ হলো এমন একটি মতবাদ যেখানে প্রতিটি মানুষের স্বাধীনতা জীবনের কণ্ঠস্বর তাদের চিন্তা বিকাশ-এ বিকশিত হয়। উদারনীতিবাদের প্রধান ও প্রতিপাদই হলো স্বাধীনতা।
উদারনীতি এমন একটি রাজনৈতিক মতবাদ যেখানে ব্যক্তির স্বাধীনতাকে রক্ষা করা ও এর উন্নতিসাধন করাকে রাজনীতির মূল সমস্যা হিসেবে চিহ্নিত করা হয়। উদারপন্থীরা বিশ্বাস করেন ব্যক্তিবিশেষকে অন্যদের সৃষ্ট ক্ষতির হাত থেকে বাঁচানোর জন্য সরকারের প্রয়োজনীয়তা আছে, কিন্তু তারা তাও বিশ্বাস করেন যে সরকার নিজেও ব্যক্তিস্বাধীনতার জন্য হুমকি হতে পারে। মার্কিন বিপ্লবী লেখক টমাস পেইন ১৭৭৬ সালে লিখেছিলেন যে সরকার এক ধরনের "প্রয়োজনীয় মন্দলোক"। ব্যক্তির স্বাধীনতা ও জীবন সুরক্ষার জন্য আইন, বিচারব্যবস্থা ও পুলিশের দরকার আছে, কিন্তু এগুলোর দমনমূলক ক্ষমতা ব্যক্তির বিরুদ্ধেই প্রযুক্ত হতে পারে। সুতরাং, সমস্যা হচ্ছে এমন একটি রাজনৈতিক ব্যবস্থা সৃষ্টি করা যাতে ব্যক্তিস্বাধীনতা রক্ষার জন্য সরকারের কাছে প্রয়োজনীয় ক্ষমতা থাকবে কিন্তু একই সাথে সেই ক্ষমতার যাতে অপব্যবহার না হয়, সেটিও প্রতিরোধের ব্যবস্থা থাকবে।
রাজনৈতিক দর্শনের একটি বিশেষ মতবাদ হিসেবে উদারতাবাদের বয়স দেড়শ বছরের কিছু বেশি হলেও এর উৎস মূল ষোড়শ শতাব্দীর রেনেসাঁ ও রিফর্মেশন আন্দোলন পর্যন্ত বিস্তৃত। রেনেসাঁ ও রিফর্মেশন আন্দোলনে ব্যক্তিকে তার স্বকীয় সত্তায় প্রতিষ্ঠিত করার জন্য যে প্রয়াস চালানো হয় তার পরোক্ষ ফলশ্রুতি হিসেবে উদারতাবাদের জন্ম হয়। উদারতাবাদ তার বিকাশপথে প্রথমে একটি নেতিবাচক আন্দোলন হিসেবে, এবং পরে একটি ইতিবাচক আদর্শ হিসেবে ঐতিহাসিক ভূমিকা পালন করে। নেতিবাচক আন্দোলন হিসেবে এটি যুগ যুগ ধরে মানুষের প্রগতি ও মুক্তির পথে সৃষ্ট বাধাসমূহকে দূর করার কাজে নিয়োজিত হয় এবং ইতিবাচক আদর্শ হিসেবে মানুষের মধ্যে যে বিপুল শক্তি ও সম্ভাবনা প্রোথিত রয়েছে তার সার্থক বিকাশ সাধনের মাধ্যমে মানুষকে তার স্বকীয় সত্তায় প্রতিষ্ঠিত করার কাজে ব্রতী হয়। উদারতাবাদ যদিও মূলত একটি রাজনৈতিক আন্দোলন, তবু তা শুধুমাত্র রাজনীতির মধ্যে সীমাবদ্ধ না থেকে মানুষের অর্থনৈতিক, সামাজিক ও ধর্মীয় জীবনেও সম্প্রসারিত হয়েছে। জন হলওয়েলের মতে, "উদারতাবাদ নিছক একটি চিন্তাধারা নয়, এটি একটি জীবনদর্শনও বটে। জীবনদর্শন হিসেবে তা মানুষের রাজনৈতিক, সামাজিক, ধর্মীয় ও অর্থনৈতিক আকাঙ্ক্ষাসমূহকে প্রতিফলত করে।"
ধর্মীয় আন্দোলন হিসেবে উদারতাবাদ রোমান ক্যাথলিকবাদের বিরুদ্ধে সংগ্রামে অবতীর্ণ হয় এবং ক্যালভিনপন্থীদের, ফরাসী হুগুয়েনটদের ও অন্যান্য প্রটোস্ট্যান্ট সম্প্রদায়ের ধর্মীয় স্বাধীনতার সংগ্রামকে রাজনৈতিক সমর্থন প্রদান করে। সপ্তদশ শতাব্দীতে ইংল্যান্ডের গৃহযুদ্ধকালে উদারতাবাদ ব্রিটিশ নন-কনফর্মিস্ট আন্দোলনের সাথে একাত্মতা ঘোষণা করে এবং রোমান ক্যাথলিক চার্চের বিশেষাধিকারের দাবিকে নস্যাৎ করে দেয়। মোট কথা, সপ্তদশ শতাব্দী থেকে উদারতাবাদ শুধু যে রাষ্ট্রীয় হস্তক্ষেপ থেকে স্বাধীন ধর্মাচরণের অধিকারকে রক্ষা করার চেষ্টা করে তাই নয়, চার্চের প্রভাব থেকে সরকার ও সরকারি প্রতিষ্ঠানসমূহকে মুক্ত করার প্রয়াসেও লিপ্ত হয়।